**Datum: 02.06.2025. SAOPŠTENJE ZA MEDIJE**

**m:tel i Teatar fest: prijateljstvo koje traje**

Prvi dan mjeseca juna, označio je početak tradicionalnog velikog kulturnog događaja u Banjaluci – Teatar festa 2025. Kompanija m:tel je ponosna na ovo prijateljstvo koje traje koliko i sam Teatar fest, pa i ovoga puta kao sponzor čitave pozorišne sezone Narodnog pozorišta Republike Srpske i Festa, poziva sve ljubitelje pozorišne umjetnosti da uživaju u bogatom i proširenom programu.

Ovogodišnji Teatar fest pod sloganom „Ispod površine“ trajaće čak 13 dana, a pored takmičarskog programa, posjetioci će moći da pogledaju baletski spektakl, mjuzikl, predavanja sa rediteljima i brojnim drugim dodatnim sadržajima.

Svakako, ono što i najviše interesuje poštovaoce ove umjetnosti jesu predstave u takmičarskom dijelu Festa, koji počinje od 3. juna predstavom Bosanskog narodnog pozorišta Zenica. Drugoga dana na repertoaru je predstava Crnogorskog narodnog pozorišta Podgorica, a u danima koji slijede publici će se predstaviti pozorišta HNK Varaždin i HNK Zagreb, Srpsko narodno pozorište Novi Sad, te Narodno pozorište Beograd.

Za kraj ovog dijela Teatar festa, u čast nagrađenih, 9. juna biće izvedena predstava „Ubistvo u Orijent ekspresu“, pozorišta „Boško Buha“ iz Beograda.

Ključne riječi: m:tel, Teatar fest 2025

Izvor fotografija: m:tel PR